ডট বিডি ডোমেইনের ওয়েবসাইটে প্রবেশ করতে পারছেন না ব্যবহারকারীরা
বাংলাদেশ টেলিকমিউনিকেশন্স কোম্পানি লিমিটেডের (বিটিসিএল) আওতায় ডট বিডি ডোমেইন নিবন্ধিত প্রায় ৪০ হাজার সরকারি-বেসরকারি ওয়েবসাইট আছে। কিন্তু, আজ বুধবার সকাল থেকে 'কারিগরি ত্রুটির' কারণে ব্যবহারকারীরা কয়েক হাজার ওয়েবসাইটে প্রবেশ করতে পারছেন না।
বিটিসিএলের পিআর অ্যান্ড মার্কেটিংয়ের জিএম মীর মোহাম্মদ মোরশেদ বলেন, 'আজ সকাল ৮টা ৪০ মিনিটে সিস্টেমে একটি সমস্যা ধরা পড়ে। এটি সংশোধনের জন্য কাজ চলছে।'
ডট বিডি ডোমেইন বলতে বাংলাদেশের টপ লেভেল ডোমেইন বোঝায়। এটি সাধারণত বাংলাদেশের সঙ্গে সম্পর্কিত ওয়েবসাইটগুলির জন্য ব্যবহৃত হয়, যেমন সরকার, ব্যবসা, সংস্থা ও ব্যক্তি।
তবে বিটিসিএলের আরেকটি ডোমেইন ডট বাংলা যথাযথভাবে কাজ করছে বলে জানান তিনি।

বাংলাদেশ টেলিকমিউনিকেশন্স কোম্পানি লিমিটেডের (বিটিসিএল) আওতায় ডট বিডি ডোমেইন নিবন্ধিত প্রায় ৪০ হাজার সরকারি-বেসরকারি ওয়েবসাইট আছে। কিন্তু, আজ বুধবার সকাল থেকে 'কারিগরি ত্রুটির' কারণে ব্যবহারকারীরা কয়েক হাজার ওয়েবসাইটে প্রবেশ করতে পারছেন না।